- Jeg vil have gennembruddet | Indkast.dk
- Jeg vil have gennembruddet
Bayern Münchens franske stortalent har endnu sit gennembrud til gode, men det skal ske i denne sæson.
I den forgangne sæson var franske Kingsley Coman udlejet fra Juventus til Bayern München, men stortalentet fik kun 10 kampe fra start blandt andet på grund af skader.
På trods af det valgte Bayern i april at sikre sig Coman på en permanent aftale, og træner Carlo Ancelotti vurderer franskmanden meget højt, hvilket kan give ham et sandt gennembrud i den kommende sæson. Det er i hvert fald det, Coman selv jagter, og han vil gå ind til den nye sæson med masser af selvtillid.
- Jeg går ind til den nye sæson med en stor dosis selvtillid og sult. Jeg ønsker at vise, at jeg kan få mit gennembrud, og at jeg ikke længere er den unge Kingsley.
- Hvis jeg passer min krop, vil jeg uden tvivl få spilletid. Det er en massiv klub, og jeg har en masse at give, det er jeg overbevist om. Jeg håber, at jeg kan holde mig fit. Hvis jeg er på toppen rent fysisk, så vil jeg imødegå folks forventninger, og jeg kan nå langt, siger franskmanden til Bundesliga.com.
21-årige Kingsley Coman fik sin debut for det franske landshold i 2015.